REPUBLIKA SRBIJA

NARODNA SKUPŠTINA

Odbor za poljoprivredu, šumarsto i

vodoprivredu

B e o g r a d

**PREDSEDNIKU NARODNE SKUPŠTINE**

 Na osnovu člana 157. stav 6. i člana 161. stav 1. Poslovnika Narodne skupštine („Službeni glasnik RS“, broj 20/12 – prečišćeni tekst), Odbor za poljoprivredu, šumarstvo i vodoprivredupodnosina **PREDLOG ZAKONA O IZMENAMA I DOPUNAMA ZAKONA O ŠUMAMA** sledeći

**AMANDMAN**

„U Predlogu zakona o izmenama i dopunama Zakona o šumama, u Popisu šuma i šumskih zemljišta šumskih područja, a koji čini sastavni deo predloga Zakona, u odeljku 28. Nacionalni park “Tara” u tački 1) brišu se reči:”Kaluđerske bare”.

**O b r a z l o ž e nj e**

Odbor predlaže amandman iz razloga što je nakon sprovođenja restitucije i vraćanja šuma i šumskog zemljišta Srpskoj pravoslavnoj crkvi, gazdinska jedinica “Kaluđerske bare” vraćena manastiru Rača te više nije u državnom vlasništvu, odnosno sada ima status šume sopstvenika.

 PREDSEDNIK ODBORA

 Marijan Rističević